ལོ་མང་རིང་བོད་པའི་སྲིད་དོན་ལོ་རྒྱུས་སྐོར་ལ་ཉམས་ཞིབ་གནང་མཁན་ཨ་རིའི་ཨིན་ཌི་ཡ་ན་སློབ་ཆེན་གྱི་སློབ་དཔོན་ཆེན་མོ་ཨེལ་ལི་ཁྲི་སིི་ཕེར་ལེན་ལགས་སུ།བོད་དོན་དང་འབྲེལ་བའི་གནད་དོན་ཁག་ཅིག་གི་ཐད་བཅར་འདྲི་ཞུས་ཡོད།དྲི་བ།སྐུ་ཉིད་ཀྱིས་འདས་པའི་ལོ་མང་རིང་བོད་ཀྱི་སྲིད་དོན་ལོ་རྒྱུས་ཐོག་ལ་སློབ་སྦྱོང་དང་ཉམས་ཞིབ་གནང་བའི་དགོས་པ་དམིགས་ཡུལ་གཙོ་བོ་གང་ཡིན་ནམ།ལན།དེ་ལ་རྒྱུ་མཚན་དམིགས་བསལ་མེད།བོད་ཡང་འཛམ་གླིང་མི་མང་སྤྱི་དང་གཅིག་འདྲ་རེད།བོད་པའི་ལོ་རྒྱུས་ཀྱང་འཛམ་གླིང་མི་མང་གི་ལོ་རྒྱུས་དང་གཅིག་པ་རེད།དེར་བརྟེན།ངས་བོད་པའི་ལོ་རྒྱུས་སྐོར་ལ་ཉམས་ཞིབ་བྱས་པ་དེ་ང་རང་གི་སློབ་སྦྱོང་རེད།དེ་མ་གཏོགས་བོད་པ་ཆོས་ལྡན་གྱི་རྒྱལ་ཁབ་ཡིན་པ་དང་།བོད་པ་འཛམ་གླིང་ནང་གཞན་དང་མ་འདྲ་བ་ཞིག་ལ་མཐོང་བ་དེ་འདྲ་མ་རེད།དྲི་བ།ལོ་འདི་འགར་ཉིད་ཀྱིས་བོད་རང་བཙན་སྐོར་ཤུགས་ཆེ་ཙམ་ལབ་གླེང་གནང་གི་ཡོད་པའི་རྒྱུ་མཚན་གང་ཡིན་ནམ།ལན།ལོ་རྒྱུས་ཀྱི་ཐོག་ནས་བཤད་ན་དབུ་མའི་ལམ་གྱི་ཐ་སྙད་དེར་ང་རང་དགའ་བོ་མེད།དབུ་མའི་ལམ་གྱི་ཐ་སྙད་དེ་མི་མང་པོས་ཆོས་འདྲ་བོ་ཞིག་ལ་ཚོར་གི་ཡོད་པ་རེད།དབུ་མའི་ལམ་མི་དགོས་ཞེས་ལབ་ཐུབ་རྒྱུ་ཁག་པོ་རེད།དབུ་མའི་ལམ་ཡིན་ཟེར་མཁན་ཚོས་ཀྱང་།གནའ་སྔ་མོ་བོད་རང་བཙན་གྱི་རྒྱལ་ཁབ་ཡིན་པ་དང་།རང་བཙན་དེ་གལ་ཆེན་པོ་ཡིན་པ་རྗོད་ཀྱི་ཡོད།ཡིན་ནའང་ད་ལྟའི་གནས་སྟངས་ལ་བལྟས་ཏེ་རང་བཙན་རྩོད་ཀྱི་མེད་ཟེར་གི་ཡོད་པ་རེད།